tomron87/hebrew-wikipedia-sentences-corpus huggingface dataset:
במקור ניגנה התוכנה קובצי שמע בלבד, אך כיום היא תומכת גם בניגון קובצי וידאו.
ב-20 בנובמבר 2013 הודיעה חברת אמריקה און ליין (AOL) כי פיתוח התוכנה הופסק ו-Winamp לא תהיה זמינה יותר להורדה ב-20 בדצמבר 2013.
רבים ראו בהודעה זו את סופה של וינאמפ, אך מספר ימים לאחר הודעתה של AOL, חברות רבות החלו להתעניין ברכישת התוכנה, ובתחילת שנת 2014 רכשה את וינאמפ חברת Radionomy מבריסל.
ינאמפ החלו להפיץ במאי 1997, ואף על פי שתמכה בפורמטים mp1, mp2 ו-mp3 היא לא זכתה להצלחה.
למרות יתרונותיה היא צברה פופולריות רק בגרסה 2, והפכה לאחת התוכנות המורדות ביותר למחשב האישי.
הגרסה המשמעותית הבאה של וינאמפ - winamp3 (שם התוכנה בגרסה 3 נכתב ללא רווח בין השם למספר, כדי לציין בשם את הצירוף Winamp3).
גרסה 3 של וינאמפ יצאה ב-9 באוגוסט 2002.
היא נכתבה מחדש ולא התבססה על גרסותיה הקודמות של וינאמפ.
גרסה 3 התבססה על שלד התוכנה ואסאבי, שהציעה גמישות רבה לתוכנה, והייתה עמוסה באפשרויות חדשות.
עם זאת, רבים לא אהבו את התוכנה מכיוון שגזלה משאבי מערכת רבים.
עקב כך העדיפו רבים להמשיך להשתמש בגרסה 2, שפיתוחה נמשך בעוד פיתוחה של גרסה 3 הופסק.
משפחת Winamp 2 אוחדה עם Winamp3 בגרסה האחרונה של התוכנה, שנקראת גרסה 5.0, בין השאר עם התירוצים ש- 5=2+3 ו"הגרסה הזאת כל כך טובה, עד שדילגנו מספר!".
הוחל בהפצתה של גרסה זו בדצמבר 2003.
גרסה 5.0 התבססה ברובה על הקוד של גרסה 3, אך בעיות רבות בקוד המקור תוקנו ושופרה יכולת ניצול משאבי המערכת.
גרסת Standard היא חינמית, בעוד גרסת Pro היא גרסה בתשלום בעלת אפשרויות מתקדמות, בעיקר בתחומי הצריבה והריפינג.
לווינאמפ יש מבחר גדול של ערכות נושא.
בווינאמפ 3 הוכנסה לראשונה תמיכה בערכות נושא "גמישות": יוצרי ערכות הנושא זכו בה בגמישות רבה יותר בעיצובן.
המגמה נמשכה, וגם בווינאמפ 5 נוספו אפשרויות ליוצרי ערכות הנושא.
לווינאמפ יש ערכת פיתוח תוכנה שמאפשרת למתכנתים להוסיף תכונות משלהם לקוד התוכנה.
התוספות יכולות להיות כלליות (לפונקציות בסיסיות), תוספות שמציגות אפקטים נראים לצד המוזיקה, ואף תוספות שמאפשרות תמיכה בפורמטים נוספים.
תוספות רבות נמצאות באתר הרשמי של וינאמפ.
לגרסה 5+ יש את התכונות הבאות:
תומכת בפורמטי וידאו רבים כגון: avi ,MPEG, NSV, WMV
תומכת בתוספות שמאפשרות תמיכה בפורמטים נוספים, אפקטי קול, ואפקטים נראים אחרים.
חלק מהתוספות מאפשרות הפעלת קבצים שיועדו לקונסולות ולשמוע את המוזיקה שבהם.
הרבה מן התוספות ניתן להוריד באתר הרשמי של וינאמפ.
תומכת גם בערכות הנושא הקלאסיות של וינאמפ 2, וגם בערכות הנושא היותר גמישות של וינאמפ 3
תומכת ברדיו אינטרנטי וגם בטלוויזיה אינטרנטית.
תומכת בריפינג (העתקת מידע מדיסק למחשב) מתקליטורי מוזיקה לפורמט MP3 או AAC, האפשרות הזאת הורחבה בגרסה המקצועית (Pro).
תומכת בצריבת מוזיקה לתקליטורים, גם אפשרות זאת הורחבה בגרסה המקצועית.
תומכת באיפוד (בעזרת תוספת ייעודית).
Windows 95 (בתרגום חופשי לעברית: חלונות 95) היא מערכת הפעלה למחשבים אישיים מבית מיקרוסופט, הראשונה בסדרת Windows 9x, ממשיכת דרכה של Windows 3.x.
מערכת ההפעלה, ששוחררה ב-15 באוגוסט 1995 לציבור הרחב (ומכאן שמה), הציגה חידושים גדולים לעומת קודמתה וביניהם ממשק משתמש גרפי משופר, עבודה ב-32 סיביות לצד תמיכה לאחור ב-16 סיביות, והפשטת השימוש בהתקני הכנס-הפעל.
ב-Windows 95 הוצגו לראשונה אלמנטים רבים שנשארו, למעשה, עד גרסתה האחרונה של Windows, וביניהם: כפתור ותפריט ההתחל, שורת המשימות, שולחן העבודה וסייר הקבצים.
השקת המערכת לוותה בקמפיין שיווקי רחב, וזכתה להצלחה רבה.
3 שנים לאחר מכן, הציגה מיקרוסופט את חלונות 98, שאף היא זכתה להצלחה אף על פי ששווקה כגרסה "משופרת" ולא כחידוש משמעותי.
Windows 95 תוכננה לספק תאימות מקסימלית עם יישומי 16 סיביות ששימשו את MS-DOS, לצד יישומי 32 סיביות, כאשר החידוש הגדול הוא שיישומי 32 סיביות פועלים בריבוי משימות מקדים (preemptive) .
מנהלי ההתקן הווירטואליים היו אחראיים על יצירת הקשר עם ההתקנים הפיזיים במחשב (כרטיסי מסך, קול, רשת וכדומה), הדמיה של התקנים וירטואליים ונתינת שירותי מערכת שונים.
מנהלי ההתקן החשובים כללו בין היתר את:
VMM32.VXD - מנהל המכונה הווירטואלית - אחראי על ניהול זיכרון, ניהול אירועים, בקרת פסיקות, טיפול בהתקנים וירטואליים ותזמון תהליכים.
למעשה, זהו מנהל ההתקן שאחראי לטעון את סביבת 32 סיביות שממנה תוכל מערכת ההפעלה לרוץ.
CONFIGMG.VXD - היה אחראי על ניהול התקני הכנס-הפעל, והיה אחראי על הקצאת ערוצי תקשורת לרכיבי חומרה: בקשות פסיקה (IRQ), כתובות I/O, התקני גישה ישירה לזיכרון (DMA).
Input/Output Subsystem שהיה מטפל במערכות הקבצים שנתמכו על ידי המערכת.
Windows 95 תמכה ב-FAT16, FAT12 לכוננים קשיחים ו-ISO 9660 לתקליטורים.
מאוחר יותר הוציאה מיקרוסופט תמיכה ב-FAT32.
ה-API של Windows 95, שנקרא Win32 API, ממומש במערכת באמצעות שלושה רכיבים:
מרחב הגרעין - KRNL386.EXE, kernel32.dll ו-VMM32.VXD - אחראי על ניהול הזיכרון, עבודה בריבוי תהליכים ומערכת הקבצים.
מרחב המשתמש - USER.EXE ו-user32.dll - אחראי על ניהול ממשק המשתמש ורכיביו.
GDI או מנהל התצוגה הגרפית - GDI.EXE ו-GDI32.DLL - אחראי על יצירת האובייקטים הגרפיים הדו-ממדיים המוצגים על המסך.
משפחת Windows 9x סימלה למעשה את התחלת ההתנתקות מרכיבי מערכת DOS ה"מסורתיים".
Windows 95 עדיין נשענה עליהם במידה רבה, אבל לא באותה מידה ש-Windows 3.x הסתמכה עליהם: אמנם ניתן היה לגרום למערכת להיטען ללא הממשק הגרפי, ובכך "להכריח" את המחשב להעלות את המערכת במצב אמיתי 16 סיביות, או במילים אחרות: להכריח את המחשב לטעון את MS-DOS.
אך עם זאת, כאשר ממשק המשתמש הגרפי היה נטען, מנהל ההתקן המייצג את ליבת חלונות (VMM32.VXD) היה מקבל שליטה על ניהול ההתקנים (במקום רכיבי DOS) והיה מאפשר למערכת לעבוד במצב מוגן של 32 סיביות.
יתר על כך, תוכניות DOS שרצות על Windows 95 אינן דורשות מנהלי התקן ייעודיים ל-DOS, שהרי חלונות כבר מספקת אותם.
גם לרכיבי ה-DOS הבסיסיים Config.sys ו-AUTOEXEC.BAT כמעט ולא הייתה השפעה על פעולת המערכת, ובפרט על פעולתם של יישומי 32 סיביות.
רכיבים אלו משמשים בעיקרם כחלק מהליך האתחול של המערכת, ובעבודה מול יישומי DOS שדורשים זאת.
בשלב יותר מאוחר, עם יציאתן של מערכות ההפעלה הבאות מבית מיקרוסופט, תפקיד רכיבי ה-DOS צומצם עוד יותר.
בשל התמיכה של המערכת ב-32 סיביות, נדרש היה מהמשתמש להתקין במחשבו מעבד תואם 32 סיביות באופן מלא, דוגמת אינטל 80386 ומעלה.
בנוסף להרחבת התמיכה ב-32 סיביות, המערכת התאפיינה גם בתמיכה בשמות קבצים ארוכים באורך של עד 255 תווים, וזאת בניגוד לקודמותיה מבוססות ה-DOS שתמכו בשמות בעלי 8 תווים בלבד.
אחד החידושים הבולטים ביותר במערכת ההפעלה הוא ממשק המשתמש, שבוסס על מוטיב שולחן העבודה; ממשק המשתמש עוצב כך שידמה לשולחן עבודה משרדי המכיל מגוון כלים הנדרשים לפעילות שוטפת.
על שולחן העבודה ניתן למקם קבצים, תיקיות וקיצורי דרך ליישומים, באופן דומה למערכת ההפעלה Mac OS.
גם מנהל הקבצים ששימש כסייר קבצים ב-Windows 3.x הוחלף ביישום חדיש יותר, בשם סייר Windows.
למעשה, התהליך האחראי על סייר הקבצים, Explorer.exe, אחראי גם על יתר חלקי המעטפת הגרפית, ותכונה זו נותרה גם בגרסאות מתקדמות יותר של חלונות.
בשלב יותר מאוחר יצא עדכון אופציונלי בשם Windows Desktop Update, ששווק ביחד עם אינטרנט אקספלורר גרסה 4 וסיפק אינטגרציה טובה יותר של הממשק עם רכיבי הדפדפן, ושיפור לסייר הקבצים כדי לספק ממשק עבודה נוח יותר בניהול הקבצים.
עדכון זה הגיע גם לחלונות NT 4.0.
להלן דרישות המערכת המינימליות והמומלצות להרצת מערכת ההפעלה על מחשב שולחני.
דרישות המערכת המינימליות, שפורסמו על ידי מיקרוסופט, נשענות על שימוש בזיכרון וירטואלי במידה רבה, דבר המגביל את הביצועים, ולכן מיקרוסופט המליצה על חומרה יותר חזקה מהנדרש.
+מינימלימומלץהערותמעבדאינטל 80386DX4 או תואם לואינטל 80486 או תואם לו ומעלהניתן להתקין גם על מעבדי 386SX, אם כי הדבר יוביל להפחתה משמעותית בביצועים עקב אפיק הנתונים הצר יותר של מעבדי סדרה זו (16 סיביות)זיכרון4 MB8 MBתאורטית, המערכת תומכת בכמות זיכרון RAM של עד 2GB.
בפועל, המגבלה המעשית הייתה 480MB, כאשר המערכת הייתה מסרבת לעלות על מחשבים שהייתה בהם כמות זיכרון גדולה מכך.שטח אחסון פנוי50-55MBתלוי ברכיבים שיותקנו.
עבור התקנת שדרוג נדרש אף פחות מכך.דרישות נוספותמקלדת, עכבר, כונן תקליטונים או כונן תקליטורים
ניתן לשדרג ל-Windows 95 ישירות מתוך חלונות 3.11, אך לא מגרסאות נמוכות יותר.
את Windows 95 ניתן לשדרג ישירות לחלונות 98, מילניום או 2000, אך גרסאות מאוחרות יותר ידרשו התקנה נקייה.
מיקרוסופט הוציאה לאור מספר מהדורות של מערכת ההפעלה.
רק מהדורת ה-RTM (ההוצאה המקורית) נמכרה כמוצר נפרד; כל גרסה שיצאה מאוחר יותר נמכרה בתצורת OEM כך שהגיעה מותקנת ו"תפורה" מראש על מחשב חדש, והציעה שיפורים ותכונות שלא היו קיימות בגרסאות קודמות.
מהדורות אלו נקראו OEM Service Releases או בקיצור OSR.
+גרסהתאריך שחרורגרסהרכיבי מערכתתמיכת חומרהגרסת MS-DOSגרסת אינטרנט אקספלוררגרסת DriveSpaceגרסת DirectXFAT32אינפרא-אדוםUltra DMAAGPMMXארכיטקטורת P6RTM24 באוגוסט 19954.00.9507.0אין2איןלא נתמךלא נתמךלא נתמךלא נתמךלא פועל כהלכה
הקמפיין השיווקי שהוקדש לצורך פרסום המערכת עלה למיקרוסופט 300 מיליון דולר, ביניהם 8 - 14 מיליון דולר ששולמו, על פי השמועות, ללהקת הרולינג סטונז על הזכות להשתמש בשירם "Start me Up" לצורך השימוש בתשדיר הפרסומת שנוצר עבורה.
מיקרוסופט דחתה שמועות אלו וטענה כי מדובר בספין מצד הלהקה שנועד להגדלת רווחיה, אך טענה שאכן שילמה סכום מסוים, קטן יותר, ללהקה.
בבריטניה דווח כי חנויות מחשבים נפתחו באמצע הלילה במטרה למכור עותקים ראשונים של המערכת.
תוך ארבעה ימים מיציאת המערכת, נמכרו מעל למיליון עותקים שלה.
מעט לאחר יציאתה של ממשיכתה, Windows 98, הגיעה Windows 95 לנתח שוק של 57.9 אחוזים, ואף המשיכה למכור עותקים שלה שנה לאחר מכן.
לאחר שחרורה, מיקרוסופט החלה לשווק גרסאות שלה ביחד עם ערכה בשם Microsoft Plus!, ערכה המיועדת למשתמש הביתי וכללה ערכות נושא, משחקים, ותוספות הקשורות למולטימדיה, בנוסף לכלי דחיסת הדיסק DriveSpace.
לימים, מיקרוסופט תמשיך לשווק גרסאות של Microsoft Plus!
ב-31 בדצמבר 2001, מעט לאחר יציאתה של Windows XP, מיקרוסופט הפסיקה את התמיכה במערכת.
למרות זאת, המערכת הטילה חותם גדול על יתר המוצרים שיצאו תחת ידיה של מיקרוסופט, ועל תעשיית המחשוב בכלל.
אלמנטים רבים שנכללו לראשונה בממשק המשתמש הגרפי של המערכת, לדוגמה שורת המשימות, כפתור ותפריט ההתחל, נשארו למעשה עד היום לאורך רוב גרסאותיה של חלונות (יוצאת מן הכלל היא Windows 8, שהורידה את תפריט ההתחל מממשק המשתמש שלה, ואף את כפתור ההתחל, אף על פי שהוא חזר בגרסה 8.1).
ניל מקדונלד, אנליסט בחברת המחקר האמריקנית Gartner, טען כי חלונות 95 היוותה למעשה "קפיצה קוונטית" בעולם המחשוב, בעוד שבמגזין CNET נאמר עליה ב-2001 שלמרות הפסקת התמיכה, החותם שהשאירה המערכת עדיין נשאר במחשבים האישיים עד עצם היום הזה.
המערכת זכתה לעדנה בשנים האחרונות על ידי חובבי מערכות מחשוב ישנות ומשחקי מחשב ישנים שמשתמשים בה לצורך בניית מכונות ארקייד, או שיפוץ ושחזור מחשבים ישנים לצורך הרצת משחקים ותוכנות שפועלות בסביבת DOS.
Windows 98 (בעברית: חלונות 98) היא מערכת הפעלה למחשבים אישיים של חברת מיקרוסופט, כחלק ממשפחת Microsoft Windows 9x של מערכות ההפעלה Microsoft Windows, והיא יצאה לאור ב-25 ביוני 1998. גם Windows 98 כמו קודמתה, Windows 95, הציגה תמיכה הן ביישומי 16 סיביות והן ביישומי 32 סיביות, ואתחול מבוסס MS-DOS.
השינוי המשמעותי ביותר הוא הטמעת יישומי אינטרנט אל תוך מערכת ההפעלה, והכללת יישומים כגון הדפדפן אינטרנט אקספלורר באופן בלעדי עם התקנת מערכת ההפעלה.
בעקבות הצלחתה של Windows 95, חברת מיקרוסופט התחילה בפיתוח של מערכת הפעלה חדשה תחת שם הקוד "Memphis" (ממפיס).
בדיקותיה של מערכת ההפעלה התחילו בינואר 1997, כאשר יצאה גרסת אלפא למפתחים בשם "Windows Memphis Developer Release".
ב-30 ביוני 1997 יצאה גרסת הבטא הראשונה, "Windows Memphis Beta 1", וזמן קצר מאוחר יותר, ב-23 ביולי 1997, נבחר השם Windows 98 ויצאה גרסת הבטא השנייה, "Windows 98 Beta 2".
ב-15 בדצמבר 1997 יצאה גרסת הבטא השלישית והאחרונה, "Windows 98 Beta 3".
בתחילת הדרך, מיקרוסופט תכננה להוציא את מערכת ההפעלה במהלך הרבעון הראשון של שנת 1998, יחד עם אפשרות שדרוג מ-Windows 95. עם זאת, מאחר שמיקרוסופט רצתה לאפשר גם למשתמשי Microsoft Windows 3.x לשדרג למערכת החדשה, החליטו בחברה לדחות את הוצאה לרבעון השני של אותה שנה.
ב-11 במאי 1998 הסתיים תהליך הפיתוח, וב-15 במאי מערכת ההפעלה הועברה לייצור.
באותה תקופה, מיקרוסופט עמדה בפני תביעה משפטית בעקבות התעקשותה לכלול את הדפדפן שלה אינטרנט אקספלורר עם מערכת ההפעלה (דבר שמיקרוסופט עשתה עוד בימי Windows 95, כאשר הכלילה את גרסה 4 של אינטרנט אקספלורר עם העדכון Windows Desktop Update למערכת ההפעלה), מהלך שבדיעבד היווה את אחת הסיבות לנפילתו של הדפדפן נטסקייפ.
מאחר שההליכים המשפטיים החלו מספר ימים לאחר העברת מערכת ההפעלה לייצור, היו שהאמינו שזה יוביל לדחיית היציאה, אך מערכת ההפעלה יצאה לאור כמתוכנן ב-25 ביוני 1998.
בנובמבר 1998 הושקה בישראל גרסה בעברית של מערכת ההפעלה וגרסה בערבית הושקה חודש לאחר מכן.
ההוצאה השנייה של מערכת ההפעלה, "Windows 98 Second Edition", יצאה לאור ב-5 במאי 1999.
כעבור שנה, ב-14 בספטמבר 2000, מיקרוסופט הוציאה את מערכת ההפעלה Windows ME, האחרונה במשפחת Microsoft Windows 9x.
לאורך תקופת הפיתוח של Windows 98 מיקרוסופט הדגישה כי מערכת ההפעלה החדשה היא בעיקר שיפור של הקודמת, Windows 95.
אחד השינויים המרכזיים שהציגה חלונות 98 הוא ההכללה של הדפדפן אינטרנט אקספלורר (בגרסה 4.01 בהוצאה הראשונה, ובגרסה 5.0 בהוצאה השנייה) באופן אינטגרלי עם ההתקנה של מערכת ההפעלה, וכחלק בלתי נפרד מממשק המשתמש.
כמו כן, מיקרוסופט גם כללה יישומי אינטרנט נוספים, כמו: Outlook Express, Microsoft FrontPage Express, Microsoft NetMeeting, Microsoft Comic Chat, ואף יישומים מתקדמים יותר, דוגמת PWS (Personal Web Server, תוכנה שאפשרה הרצת שרת אינטרנט מקומי על המחשב.
למעשה גלגול "מוקדם" של Microsoft IIS)
מיקרוסופט פעלה להטמעת יישומי האינטרנט אל תוך מערכת ההפעלה, דבר שבא לידי ביטוי בתכונות כמו: Active Desktop, תכונה שאפשרה להציג את שולחן העבודה כדף HTML, ולהכליל אלמנטי HTML שונים בשולחן העבודה, וחלון הערוצים, שאפשר לסנכרן דפי אינטרנט לא מקוונים.
אף ממשק המשתמש של תוכנת ניהול הקבצים Windows Explorer קיבל מראה חדש המזכיר דפדפן אינטרנט, עם כפתורי אחורה וקדימה, מועדפים, ושורת כתובות.
גם שורת המשימות השתפרה, ועתה תומכת בהצגת סרגלי כלים מותאמים אישית, וסרגל Quick Launch שבו המשתמש היה יכול למקם קיצורי דרך ליישומים שימושיים.
גם מראה הממשק השתנה, ופסי הכותרת של חלונות שונים מוצגים כמעבר צבעים בין שני צבעים, במקום בצבע אחד.
כלים ותכונות רבות שנכללו עם חבילת ההרחבה Plus!
for Windows 95, כגון מנהל הדחיסה DriveSpace 3, מתזמן משימות, ערכות נושא וכולי נכללו כחלק מובנה ממערכת ההפעלה.
מאוחר יותר, יצאה גם לחלונות 98 חבילת הרחבה נוספת, גם היא תחת המותג Microsoft Plus!.
מיקרוסופט הציגה בחלונות 98 תצורה חדשה של מנהלי התקן, שנקראה בשם Windows Driver Model (WDM), ונועדה להחליף את מנהלי ההתקן המיושנים בתצורת VxD שנתמכו על ידי DOS ומערכות מוקדמות יותר שהתבססו עליה.
המטרה הייתה להקל על מפתחי חומרה, כך שיוכלו לפתח מנהלי התקן שיכולים לפעול על כל גרסאות Windows למיניהן.
בכך, מיקרוסופט ביצעה צעד נוסף של התנתקות מגרעין מערכת ההפעלה DOS.
עם זאת, מסיבות של תאימות לאחור, יצרניות חומרה עדיין המשיכו לייצר מנהלי התקן מבוססי VxD, ואף התמיכה במנהלי התקן מסוג WDM הייתה בעצמה ממומשת כמנהל התקן מסוג VxD, כך שהתצורה החדשה הפכה לתקנית, למעשה, רק כאשר חלונות 2000 ו-XP (שהיו מערכות מבוססות NT לעומת 98 מבוססת ה-DOS) זכו לתפוצה נרחבת.
גם התמיכה ב-USB השתפרה משמעותית לעומת חלונות 95, והתווספה לה תמיכה במגוון רחב יותר של התקני USB, דוגמת סורקים, מצלמות, ודיסק און קי.
גם התמיכה במקלדות ועכברים מבוססי USB השתפרה משמעותית לעומת קודמתה (אם כי בשלבים מוקדמים של תוכנית ההתקנה התקנים כאלו עדיין לא מזוהים, ועל כן לא שמישים).
מיקרוסופט הכלילה גם תמיכה באפשרויות ניהול צריכת חשמל מתקדמות, כגון ACPI, מה שאִפשר לה להכליל אפשרויות כמו כניסה למצב המתנה ומצב שינה.
עם זאת, מצבים אלו היו מוגבלים, וחייבו התקנת המערכת על חומרה התומכת בתכונות אלו.
כמו כן, התווספה תמיכה בממשק AGP, ששימש באותה עת את כרטיסי המסך, תמיכה במספר מסכים, והכללת DirectX כחלק מובנה ממערכת ההפעלה.
גם התמיכה ביישומי רשת השתפרה, כאשר גרסה 2 של Winsock שנכללה עם המערכת אפשרה תמיכה טובה יותר ב-TCP/IP, תמיכה בכתובות IP מקומיות, IP multicast, תמיכה בחייגני פס רחב כגון אלו שהשתמשו בפרוטוקול PPTP ומאוחר יותר (לשם כך היה על המשתמש להתקין כלי חיצוני) גם ב-L2TP.
ניהול מתקדם ונוח יותר של הרישום (Registry).
MSCONFIG - כלי שירות לקביעת תצורת המערכת, שאִפשר עריכה בטוחה של קובצי מערכת שונים וכן גם ניהול הפעלה של יישומים יחד עם עליית המחשב.
System File Check) SFC)- כלי לבדיקה ותיקון של קובצי מערכת שנפגמו או שהוחלפו מסיבה זדונית כלשהי.
אשף התחזוקה - באמצעות אשף התחזוקה ניתן לתזמן מראש משימות תחזוקה כמו סורק הדיסק, ניקוי הדיסק ואיחוי הדיסק.
Windows Update, בנוסף לכלי התרעה על עדכונים קריטיים הזמינים עבור המערכת.
בטבלה להלן מפורטות דרישות המערכת לשתי ההוצאות של מערכת ההפעלה Windows 98:
Windows 98 עשויה להערים קשיים על משתמשים המנסים להתקינה על מחשבים המכילים יותר מ-512 מגה־בייט של זיכרון RAM, ונוסף לכך, המערכת אינה מתוכננת לפעול תחת כמות זיכרון גבוהה יותר מ-1 גיגה־בייט.
כמו כן, בעיות שונות עשויות להתפתח כאשר מנסים להתקין את מערכת ההפעלה על מחיצה שגודלה עולה על 32 גיגה־בייט, והיא אינה תומכת בכוננים שגודלם עולה על 137 גיגה־בייט.
בעיה זו הייתה קיימת, למעשה, אפילו במערכת ההפעלה Windows XP, עד ליציאת חבילת העדכון הראשונה (Service Pack 1).
ניתן לעקוף את המגבלות, חלקן דרך עדכונים רשמיים וחלקן דרך עריכת קובצי מערכת.
את מגבלת הזיכרון ניתן לעקוף, לדוגמה, על ידי עריכת קובץ התצורה SYSTEM.INI והשמת חסם עליון לכמות הזיכרון המזוהה על ידי מערכת ההפעלה.
מיקרוסופט תכננה לסיים עם התמיכה במערכת ההפעלה ב-16 בינואר 2004. אולם, בעקבות פופולריות מתמשכת (בין אוקטובר-נובמבר 2003, 27% מכלל משתמשי מנוע החיפוש גוגל היו עם מערכת ההפעלה Windows 98), מיקרוסופט האריכו את תקופת התמיכה עד 11 ביולי 2006. גם התמיכה במערכות ההפעלה Windows ME ו-Windows NT 4.0 הסתיימה באותו תאריך.
לאחר סיום תקופת התמיכה, מיקרוסופט המליצו למשתמשי מערכת ההפעלה לעבור ל-Windows XP, שיצאה לאור ב-25 באוקטובר 2001.
Windows 98 קיבלה ביקורות טובות, כאשר מבקרים רבים שיבחו את קלות ומהירות השימוש, ממשק המשתמש המשופר, והאופן בו מיקרוסופט התייחסה לביקורות שקיבלה על Windows 95 ולמדה מהן.
מייקל סוויט בביקורתו למגזין SmartComputing ציין לטובה את ממשק המשתמש החדש, ורשם כי הוא נוח ומהיר יותר.
אד בוט בביקורתו למגזין PC/Computing שיבח את תיקוני הבאגים שנעשו והתמיכה בחומרה חדשה, אך ציין גם שמערכת ההפעלה קרסה מספר פעמים, ואת המחיר הגבוה שיש לשלם כדי לשדרג ולעמוד בדרישות המערכת.
במהלך ארבעת ימי המכירות הראשונים נמכרו למעלה מ-530,000 רישיונות של Windows 98, 20,000 יותר מהשיא הקודם של מיקרוסופט עם Windows 95. בסך הכל, נמכרו 580,000 רישיונות במהלך החודש הראשון, ו-350,000 רישיונות במהלך החודש השני.
במהלך השנה הראשונה Windows 98 מכר למעלה מ-15 מיליון רישיונות, שני מיליון יותר מהשיא הקודם.
בעקבות סכסוך משפטי שהתנהל עם חברת סאן מיקרוסיסטמס, מיקרוסופט נאלצה להפסיק את הפצת מערכת ההפעלה ב-15 בדצמבר 2003. באותו זמן הוערך כי נמכרו בסך הכל 58 מיליון עותקים של מערכת ההפעלה בכל העולם.
Windows 7 (בעבר נקראה Blackcomb ו-Windows Vienna) היא מערכת הפעלה מסדרת Microsoft Windows, המיוצרת על ידי מיקרוסופט למחשבים אישיים.
המערכת יצאה לשוק באוקטובר 2009.
בשונה מקודמותיה, חלונות 7 בעלת תאימות רבה למנהלי התקנים, תוכניות וחומרה קיימת, ומתוכננת כך שתוכל לפעול גם על מחשבים בעלי כוח עיבוד נמוך יחסית.
יעדים אלה הוצבו כלקח מהביקורת הרבה והכישלון היחסי של ויסטה, שגרם להאצת הפיתוח של מערכת זו.
לקראת ההשקה, רוכשי ויסטה אף זכו לקבל את השדרוג לחלונות 7 כלול במחיר.
התמיכה בחלונות 7 הסתיימה ב-14 בינואר 2020.
מעבד 32-סיביות 64-סיביות מהירות מעבד 1GHz גודל זיכרון 1GB RAM 2GB RAM גרפיקה כרטיס תואם DirectX 9 ומעלה עם WDDM 1.0 ומעלה נפח פנוי בדיסק הקשיח 16GB 20GB כונן אופטי DVD-R/RW
שמה המקורי של המערכת היה Blackcomb.
השם שונה ל "Windows Vienna" בשנת 2006. אחר כך שונה שמה הפנימי של המערכת בחברה ל-Windows 7, שם שהפך אחר כך השם לשמה הרשמי של מערכת ההפעלה.
השם Windows 7 נובע מכך שזו תהיה מערכת ההפעלה השביעית בסדרת מערכות הפעלה למשתמשים ביתיים, לפי ספירה פנימית של מיקרוסופט.
Windows 7 כוללת מספר תכונות חדשות, כמו תמיכה במסכי מגע, זיהוי דיבור וזיהוי כתב יד, תמיכה בכוננים קשיחים וירטואליים, שיפור ביצועים במעבדים מרובי ליבות, שיפור ביצועי אתחול, ושיפור בליבה (Kernel) שתקרא בגרסה זו MinWin.
לפי הערכות, צריכת המשאבים של הליבה החדשה תהיה רק 25 מגהבייט מהכונן הקשיח ו-40 מגהבייט בזיכרון ה-RAM.
לפי דיווחים שונים, לחלונות 7 נוספה תמיכה בריבוי כרטיסי מסך וגרסה חדשה של מדיה סנטר.
תכונות חדשות שנכללות בחלונות 7 לפי הדיווחים הן: גאדג'טים משולבים בתוך סייר Windows, אביזרים למדיה סנטר, אפשרות להכנסת והוצאת פריטים מתפריט התחלה ומשורת המשימות באופן חזותי, שיפור תכונות מדיה ושילוב XPS Essentials Pack.
ללוח הבקרה נוספו: האצת ביצועי המחשב (Accelerators), מכוונן טקסט ClearType, אשף כיול צבעים בתצוגה, גאדג'טים, אינפרא-אדום, שחזור, איתור תקלות, מרכז שטח עבודה (Workspaces Center), חיישנים (Location and Other Sensors), מנהל אישורים, התקנים ביומטריים, סמלי מערכת, מרכז הפתרונות של חלונות (Windows Solution Center) ותצוגה.
שמו של מרכז האבטחה של Windows שונה למרכז הפתרונות של Windows והוא כולל אבטחה ותחזוקה של המחשב.
בשורת המשימות סרגל ההפעלה המהירה מוזג עם הכפתורים, והתקבלה שורת יישומים בסגנון חדש.
חלק מהתוכניות שנכללו במערכות קודמות של חלונות, בייחוד יוצר הסרטים, Outlook Express וגלריית התמונות של Windows, לא ייכללו יותר במערכת ההפעלה.
במקום זאת, הם יסופקו בנפרד כשירותי רשת כחלק מחבילת Windows Live Essentials.
תכונות תתי הסוגים של מערכת ההפעלה
למערכת הפעלה זו יש חמישה תתי סוגים השונים זה מזה, על פי רוב, ביכולותיהן:
Windows 7 Starter – מערכת הפעלה מוגבלת וחסכונית באמצעים למחשבים קטנים וזולים עם חומרה מוגבלת.
Windows 7 Home Basic – דומה ל-Windows 7 Starter, אבל מעט פחות מוגבלת ממנה ומיועדת למחשבים אישיים במדינות בהן חברת מיקרוסופט אינה מבוססת דיה.
ברוב מדינות העולם, גרסה זו לא נמכרה, ואם היא הייתה מגיעה לשם בייבוא אישי, לא הייתה אפשרות לתפעל אותה שם.
טובה למחשבים של אנשים פרטיים שאינם עוסקים במקצועות חריגים מבחינת דרישות המחשב, ושאינם עובדים בעסק עם רשת מחשבים פנימית המפותחת בצורה חריגה.
בגרסה זו חסרות הפונקציות המסובכות שצפוי שמרבית משתמשי המחשב לא יזדקקו להן לעולם.
מערכת שמתאימה למי שיש לו דרישות גבוהות יותר משל המשתמש הרגיל, אבל עדיין לא צריך הכול.
Windows 7 Ultimate, Windows 7 Enterprise – גרסאות כמעט זהות מבחינה תפקודית שמכילות כל מה ש-Windows 7 יכולה להכיל.
הראשונה ניתנת לקנייה על ידי כל אדם והשנייה רק על ידי ארגונים גדולים.
מערכת הפעלה זו, בניגוד לקודמתה, קיבלה ביקורות טובות עוד בשלב הגרסאות המוקדמות שלה.
עם זאת, ביקורת מצדדים שונים הופנתה כלפי Windows 7 בטענה שהיא אינה אלא גרסה משודרגת של קודמתה, Windows Vista, ולא מערכת הפעלה חדשה.
כמו כן, הופנתה ביקורת בשל אי מתן אפשרות לשדרוג מוזל למשתמשי Windows Vista.
בחלק ממחשבי הנטבוק דווח כי המערכת מקצרת את זמן הסוללה בכשליש לעומת חלונות XP, והיו אנליסטים שסברו כי כאשר תיעשה אופטימיזציה לקוד ולמנהלי ההתקנים, בעיה זו תיפתר.
המוסד לתוכנה חופשית (FSF), מייסודו של ריצ'רד סטולמן, יצא בקמפיין נגד מערכת ההפעלה בכותרת Windows7Sins (מילולי: "החטאים של חלונות 7"), כאשר הוא טוען כי באמצעות חלונות 7 מיקרוסופט טוענת לשליטה חוקית על מחשבי המשתמשים שלה, והיא משתמשת בכוח זה כדי להתעלל במשתמשי המחשבים, ולגזול בחשאי את זכויותיהם.
על פי דו"ח של מכון המחקר NPD, קצב המכירות של Windows 7 בשבועות הראשונים להשקתה היה גבוה ב-234% מהמכירות של Windows Vista בעת השקתה.
על פי חברת המדידות האינטרנטיות Net Applications, לאחר חודש מכירות, עלתה התפוצה של Windows 7 על זו של כל גרסאות Mac OS X ועמדה על 5.7 אחוז מהשוק.
בינואר 2010 דיווחה מיקרוסופט על תוצאות שיא עם הכנסות של 19.02 מיליארד דולר, עלייה של 14% בהכנסות החברה לעומת התקופה המקבילה שנה קודם.
נכון לסוף מרץ 2010, נתח השוק של Windows 7 ברחבי העולם היה כ-10.23% מכלל משתמשי המחשבים בעולם.
באפריל 2010, חצי שנה לאחר יציאה לשוק של המערכת, פרסמה חברה מיקרוסופט כי מכרה 100 מיליון רישיונות של מערכת ההפעלה.
ב-21 באוקטובר 2010, שנה לאחר יציאתה לשוק של המערכת, הודיעה מיקרוסופט כי מכרה 240 מיליון רישיונות, ואילו בספטמבר 2011 דיווחה מיקרוסופט כי מכרה 450 מיליון רישיונות.
עד יולי 2012 נמכרו 630 מיליון עותקים.
על פי סטטיסטיקות של חברת StatCounter, נכון לאוקטובר 2013, Windows 7 היא מערכת ההפעלה הנפוצה בעולם, והיא מותקנת על כ-51.76 אחוזים מכלל המחשבים.
בישראל, נתח השוק עוד יותר נמוך, ועומד נכון לדצמבר 2019 על 19%.
החל מ-30 באוקטובר 2014 עצרה מיקרוסופט את שיווק מערכת ההפעלה, במרץ 2019 הופץ העדכון האחרון שלה, וב-14 בינואר 2020 הופסקה התמיכה.
Windows 8 הוא שמה של גרסת מערכת הפעלה מסדרת Microsoft Windows, המיוצרת על ידי מיקרוסופט לשימוש במחשבים אישיים.
המערכת הושקה ב-26 באוקטובר 2012.
שמה של המערכת מבוסס על שם הגרסה שקדמה לה – Windows 7.
העדכון המשמעותי הראשון של Windows 8, נקרא Windows 8.1 והושק לציבור הרחב ב-17 באוקטובר 2013.
התמיכה בחלונות 8 הופסקה ב-12 בינואר 2016.
העבודה על Windows 8 החלה לאחר השקת קודמתה, Windows 7, שהושקה באוקטובר 2009. גרסאות בטא של המערכת יצאו החל מאפריל 2011.
מאפיינים חדשים שנוספו בגרסה זו כוללים ממשק רצועת כלים עבור סייר חלונות (Windows Explorer), קורא קובצי PDF שנקרא Modern Reader, מנהל משימות מעודכן שנקרא "מנהל משימות חדשני" (Modern Task Manager) וטוען קובצי ISO מובנה.
ערכת הנושא של Windows 7 Basic הוחלפה בחדשה, כשהתיבות "סגור", "הגדל" ו"מזער" הוסרו, ונשארו רק הסמלים עצמם, מודל יישומים חדש בשם AppX המבוסס על Windows Store ו-Microsoft Silverlight שמאפשר לסקור ולקנות מוצרים באופן מקוון, וכן התאמה אוטומטית של צבע החלון לטפט.
מאפיינים חדשים נוספים כוללים אפשרות "אתחול משולב" (Hybrid Boot) חדשה המשתמשת ב"פונקציונליות שינה מתקדמת" בכיבוי על מנת לאפשר אתחול מהיר יותר.
אפשרות נוספת היא היכולת ליצור סביבת עבודה ניידת – התקנה של Windows 8 על התקן אחסון USB.
ב-1 ביוני 2011, מיקרוסופט חשפה רשמית את Windows 8 וחלק מהתכונות החדשות שלו באירוע Taipei Computex 2011 בעיר טאיפיי בירת טאיוואן ובכנס ה-D9 בקליפורניה.
התכונה העיקרית שהוצגה הייתה ממשק המשתמש החדש.
בכנס Build 2014 של מיקרוסופט הוצגה מערכת ההפעלה הבאה שתחליף את Windows 8, ושמה - Windows 10, אשר מציגה שילוב של כל הגרסות המוצלחות של Windows ובמיוחד Winodws 7 ו-Windows 8.1.
התכונה העיקרית אשר הוצגה היא ממשק משתמש חדש לחלוטין שנקרא במקור Metro, אך עקב בעיה משפטית מכונה כממשק משתמש מודרני (Modern UI).
הממשק החדש מותאם במיוחד למסך מגע, אך נשמרה יכולת עבודה מלאה גם בשימוש בעכבר ומקלדת.
בממשק החדש תפריט התחל מוחלף במסך התחלה הכולל אריחי יישומים "חיים", מהם ניתן לגשת ליישומים המותאמים במיוחד לסביבת העבודה החדשה וניתנים להורדה מחנות אפליקציות, וכן לסביבת שולחן עבודה בה ניתן לעבוד בדומה לגרסאות הישנות של חלונות.
דוגמאות ליישומים במסך ההתחלה הן יישום מזג אוויר, חנות אינטרנט, השקעות, תוכני חדשות וחשבון מיקרוסופט.
הממשק החדש מיועד בעיקר למסכים ביחס תצוגה 16:9, כשבמסך בעל רזולוציה של 768x1366 ניתן להציג שני יישומים באמצעות "הצמדה".
ברזולוציה של 768x1024 ניתן להציג יישום אחד במסך מלא, וב-1024x600 ניתן להפעיל רק את שולחן העבודה המסורתי של חלונות.
ב-2011, במסגרת אירוע מוצרי אלקטרוניקה (Consumer Electronics Show) בלאס וגאס, הודיעה חברת מיקרוסופט שחלונות 8 תכלול תמיכה ב"מערכת על שבב" (שילוב כל הרכיבים של המחשב לתוך שבב יחיד), וכן במעבדי ARM ניידים.
מיקרוסופט גם הודיעה כי Windows 8 תשתמש במעבד ובזיכרון הפיזי בצורה יעילה יותר, כדי לגרום ל-Windows 8 לפעול בצורה חלקה יותר, ובכך לאפשר הרצתה גם על מחשבים חלשים יותר.
גם זמני הטעינה והכיבוי של המערכת קוצרו באופן ניכר.
הזיווג במערכת זו הוא למעשה בין שתי מערכות הפעלה נפרדות.
אחת היא המשך של Windows 7 והשנייה היא מערכת הפעלה למחשבי לוח, אשר הושפעה בעיקר מהמערכת Windows Phone לטלפונים חכמים.
היתרון בה הוא היכולת לעבוד על כל מחשב – נייח, נייד, עם מסך מגע ובלעדיו, מבוסס מעבד אינטל או מבוסס מעבד ARM.
החיסרון הוא בכך שהיא מחייבת את המשתמש ללמוד מחדש את סדר הפעולות להפעלתה.
הממשק העיקרי שלה הוא "ממשק משתמש מודרני" שמבוסס על משבצות "חיות", שמהוות גם כפתורי גישה ליישומים שונים, ובד בבד גם מציגות מידע שמשתנה באופן דינמי (כמו שערי מניות, תמונות של חברים שמעת לעת משתנות בהתאם לעדכונים שלהם בפייסבוק או בטוויטר, וכדומה).
הממשק הרגיל והמוכר מ-Windows 7, הוא רק עוד משבצת אחת ב"ממשק המשתמש המודרני".
ניתן לקבל באמצעותו את שולחן העבודה הרגיל, אך כפתור ההתחל למשל – איננו פועל כמו בממשק הקודם אלא מחזיר את התצוגה אל ההתחל (ממשק משתמש מודרני).
דבר זה השתנה בעדכון Windows 8.1.
הדרך היחידה כרגע להשתמש בממשק הקודם היא להכניס את האייקונים של כל התוכנות לשולחן העבודה או לסרגל החלונות.
לאחר יציאת Windows 8 נפוצו שמועות ברשת על כך שמיקרוסופט מתכננת עדכון גדול בהיקפו בשם Blue, שיכלול את מערכת ההפעלה למחשבים ולסמארטפונים ואת חבילת האופיס.
מיקרוסופט החליטה לשנות את מהלך ההוצאה לאור של חבילות העדכונים, במקום שרות Service Pack ומערכות הפעלה פעם במספר שנים, החברה עוברת למצב שבו היא מוציאה לאור עדכונים שנתיים, כאשר כל שנה מוציאה לאור החברה עדכון למערכת ההפעלה.
לבסוף החליטו במיקרוסופט להוציא גרסה מעודכנת של חלונות 8 בשם Windows 8.1. גרסה זו כוללת את אינטרנט אקספלורר בגרסה 11 שלו.
אפליקציות חדשות אשר יגיעו עם העדכון, הקלטה של קול (אודיו), מחשבון, שעון מעורר, שעון עצר וטיימר.
נוספה גם אפליקציה המאפשרת עריכת וידאו, כזו שאולי תחליף את התוכנה הפופולרית Windows Movie Maker.
האפליקציות ניתנות לשימוש ברקע מה שמרמז על שיפור בריבוי משימות.
כמו כן, כפתור ה"התחל" חזר בגרסה זו.
בדצמבר 2013 דווח על כך שתפריט התחל יחזור למערכת החדשה באביב 2015. על פי הנתונים שהוצגו, התפריט החדש יזכיר במראהו את תפריט ההתחל מ-Windows 7, אך יכיל בתוכו גם גרסה מוקטנת של מסך ההתחל, עם אריחים חיים (Live Tiles).
נציבות התחרות של האיחוד האירופי ביקרה את חברת מיקרוסופט על אי הוספת אפשרות מובנית לבחירת דפדפן ב-Windows 8.
בנוסף לכך משתמשים רבים נתנו ביקורת שלילית על מסך ההתחל החדש והעדיפו להישאר עם Windows 7, שכן הממשק שלה היה יותר נוח לטענתם.
חומרה התומכת לפחות בגרסה 9 של DirectX עם WDDM 1.0 או גרסה מתקדמת יותר.
כדי להפעיל את האופציות הדורשות מסך מגע חובה מסך מגע שתומך בטכנולוגיות מולטי טאץ'.
כדי להריץ יישומי תוכנה המותאמים לממשק החדש, יש צורך ברזולוציית מסך של 1024X768 או יותר.
באפריל 2013, חצי שנה לאחר השקתה, על פי חקירת דפוסי גלישה באינטרנט של 160 מיליון משתמשים ב-40 אלף אתרים, חברת Net Application דיווחה כי נתח השוק של מערכת ההפעלה חלונות 8 עמד על 3.83% מכלל מערכות ההפעלה ל-PC.
"Wind of Change" (בעברית: "רוח של שינוי") הוא שיר של להקת ההארד רוק הגרמנית סקורפיונז.
השיר נכתב על ידי סולן הלהקה קלאוס מיינה ב-1989 בעקבות ביקורה של הלהקה במוסקבה, בתקופת פירוקה ההדרגתי של ברית המועצות.
השיר מדבר על רוחות השינוי באותה תקופה, שהגיעו לשיאן בנפילת חומת ברלין, ובעקבות כך הפך לסמל של איחוד גרמניה.
השיר, שזכה להצלחה רבה ברחבי העולם, כלול באלבום Crazy World שיצא בשנת 1990. הוא הגיע למקום הראשון במצעד הלהיטים הגרמני באותה תקופה ובמצעדים אירופאים נוספים, ולמקום השני במצעד הבריטי.
במצעד הלהיטים בארצות הברית הגיע השיר למקום הרביעי.
הוידאו קליפ של השיר מציג מראות המייצגות את הרוע שממסדים גורמים לעולם, בשנים שקדמו להפקת השיר (סוף שנות ה-80 של המאה ה-20): אירועי כיכר טיין-אן-מן (1989), האינתיפאדה הראשונה (הפגנה עם דגל פלסטין, ולעומתה חיילי צה"ל), אסון הנפט של אקסון ואלדז;
ומאידך, סמלים של תקווה לשינוי: גלאסנוסט, מיכאיל גורבצ'וב, שבירת חומת ברלין, לך ואלנסה ונלסון מנדלה.
במאי 2020, העלה העיתונאי והתחקירן פטריק ראדן קיף בפודקאסט שלו השערה כי השיר נכתב למעשה על ידי ה-CIA כדי להשתיל כמיהה לחופש בתודעתם של צעירים מהגוש המזרחי ולקדם את נפילת הקומוניזם, המבוססת על תחקיר שערך, אם כי ללא ראיות חותכות.
בחלק ממערכות ההפעלה חלונות Windows Aero הוא ממשק משתמש גרפי וערכת נושא כברירת מחדל.
הממשק קיים ברוב המהדורות של מערכות ההפעלה, חלונות 7 וחלונות ויסטה.
בנוסף קיים הממשק ב-Windows Server 2008 אך לא כברירת מחדל.
השם Aero הוא ראשי תיבות של המילים האנגליות, אותנטי (Authentic) אנרגטי (Energetic) רפלקטיבי ( Reflective) ופתוח (Open).
ב-Windows Aero נוספו מספר תכונות גרפיות ובהם:
עיצוב מסגרת חלונות כזכוכית שקופה חלקית (ניתן לבחור את צבע הזכוכית).
הנפשות חלון שונות בעת פתיחתו וסגירתו.
Flip 3D - תצוגה תלת־ממדית בהחלפת החלונות (מעין תחליף ל-Alt+Tab)
תצוגת חלונות מקדימה ממוזערת בטרם פתיחתם.
קימים הבדלים בין גרסאות ה-Windows Aero בחלונות 7 וויסטה.
כך לדוגמה בחלונות 7 נוספו התכונות
Aero Snap - תכונה המאפשרת לסדר חלונות לגודל חצי מסך או מסך מלא בעת הצמדתם לקצוות המסך.
Aero Shake - תכונה הגורמת בעת נענוע חלון הלוך ושוב למזעור כל אלו האחרים, נענוע נוסף יחזיר אותם.
בנוסף לתכונות הרשומות מעלה, בממשק Aero של Windows 7 שקיפות מסגרת החלון אינה מתבטלת כאשר מגדילים את החלון למצב מסך מלא, בניגוד לחלונות ויסטה.
ב-Windows 8 הוצגה גרסה חדשה לממשק, שכבר לא נקרא Aero החל מגרסה זו.
העדכון כלל ביטול השקיפות למסגרות החלונות (שורת המשימות נותרה שקופה), עידון ההנפשות, עיצוב חד יותר וביטול תצוגת ה-Flip 3D להחלפה בין חלונות.
לטענת מיקרוסופט, צעד זה נועד להקטין ככל האפשר סקאומורפיזם.
למרות זאת, יתר התכונות של Windows Aero נותרו בעינן - למשל הצמדת חלונות לצידי המסך, תצוגה מקדימה לחלונות ממוזערים.
ב-Windows 10 הוכנסו שינויים נוספים בממשק - הצמדת חלונות לארבע פינות המסך, שולחנות עבודה מרובים ו"מבט על" על החלונות הפתוחים באותו רגע (כתחליף לממשק Flip 3D שהוצג ב-Windows Vista).
בנוסף, ניתן לבחור שלא להציג צבע ברקע של סרגל המשימות, תפריט ההתחלה, מרכז הפעולות ופס הכותרת של חלון פעיל (במצב הזה פס הכותרת של החלון הפעיל יוצג בלבן והרקע של שורת המשימות והתפריטים האחרים יוצג בשחור, ללא תלות בצבע הנבחר עבור ערכת הנושא)
Wind & Wuthering הוא האלבום השמיני שהוציאה להקת ג'נסיס.
האלבום יצא לאור בדצמבר 1976.
זהו האלבום האחרון בו השתתף הגיטריסט, סטיב האקט ולאחר עזיבתו הבסיסט מייק ראת'רפורד החליף אותו.
טוני באנקס קלידן הלהקה, אמר שזהו אחד אלבומי הלהקה האהובים עליו.
שם האלבום הגיע משני מקורות שונים, Wind הגיע כחלק משמה של מסעדה סינית במנהטן שנקראה, House of Four Winds (בית ארבעת הרוחות).
Wuthering הגיע משם ספר שנכתב על ידי אמילי ברונטה, אנקת גבהים.
האלבום הוקלט בהולנד, מפני שהלהקה רצתה להתחמק מתשלומי מס בבריטניה.
האלבום כלל ברובו קטעים אינסטרומנטליים.
היצירה הארוכה ביותר באלבום היא "One for the Vine" שנמשכת כעשר דקות.
רוב השירים נכתבו והולחנו על ידי טוני באנקס.
זהו גם האלבום השני בו פיל קולינס מחליף את פיטר גבריאל בתפקיד הסולן לאחר עזיבתו של גבריאל.
עטיפת האלבום צוירה על ידי חברת Felicity Roma Bowers שגם עתידה לצייר את עטיפת האלבום ה-14 של הלהקה, We Can't Dance בשנת 1991. עטיפת האלבום צוירה בצבעי מים.
Eleventh Earl of Mar הוא השיר הפותח את האלבום.
השיר נכתב על ידי הקלידן טוני בנקס, הבסיסט מייק ראת'רפורד והגיטריסט סטיב האקט.
השיר עוסק בסיפורו של ג'ון ארסקין הארל ה-11 של מאר.
יחד עם סיפור השיר, השיר גם עוסק בימי הביניים, קרבות, אומץ לב, אבות ובנים.
מילות השיר נכתבו על ידי מייק ראת'רפורד.
במהלך השיר, בנקס מנגן על אורגן המונד אשל לא ניגן עליו במשך כל הקריירה שלו עם ג'נסיס.
One for the Vine הוא אחד השירים הכי העקביים מהתקופה שלאחר עזיבתו של גבריאל, השיר נכתב כולו על ידי הקלידן טוני בנקס.
השיר מכיל שפע של וריאציות מוזיקליות, מורכב מעשרה קטעים מוזיקליים שונים, שחלקם מופיעים יותר מפעם אחת (כמו למשל מנגינת הפתיחה של השיר).
מה שהופך אותו לאחד השירים המורכבים ביותר שבנקס כתב.
שינויים תכופים בסגנונות ומנגינות השיר עלולות להוביל את המאזין להאמין שאורך השיר היה כעשרים דקות לפחות.
מילות השיר מספרות את סיפורו של אדם אשר עוזב את קהילתו, מפני שהוא אינו מאמין במנהיג הרוחני של אותה קהילה, שלימים הפך למנהיג הרוחני של קבוצה אחרת.
"אחת לגפן", יחד עם "Your Own Special Way" ו"Afterglow" הם השירים היחידים של Wind & Wuthering שנמצאים באלבומי ההופעות החיות של הלהקה.
השיר היה חלק חשוב מההופעות של הלהקה בין השנים 1977 ו-1980, וחברי הלהקה מסכימים שזהו אחד השירים הטובים ביותר מתקופה הזו.
Your Own Special Way ("הדרך המיוחדת שלך") הוא השיר השלישי באלבום, הוא נכתב במלואו על ידי הבסיסט מייק ראת'רפורד.
השיר שוחרר כסינגל בפברואר 1977, חודשים ספורים לאחר שחרורו של האלבום.
הוא הפך ללהיט השני של הלהקה, בעוד הראשון הוא השיר "I Know What I Like (In Your Wardrobe)" מהאלבום "Selling England by the Pound" משנת 1973, והוביל את הדרך שהלהקה תמשיך בבוא השנים.
"Your Own Special Way" היא בלדת פולק במשקל א-סימטרי של 3/4, שיר רומנטי עם גשר אינסטרומנטלי באמצע, שהוסר מהגרסה הרשמית של הסינגל, מה שהופך את גרסת הסינגל של השיר לפופ ישיר.
השיר לא זכה להערכה רבה על ידי המעריצים של הלהקה בשנת 1977 ובוצע בהופעה חיה במהלך סיבוב ההופעות לקידום האלבום.
גרסה חיה של השיר ניתן למצוא במארז התקליטורים, Genesis Archive 2: 1976-1992. חברי הלהקה חזרו לנגן את השיר בסיבוב ההופעות לקידום האלבום, We Can't Dance ב-1992.
השיר של כריסטינה רוסטי היה ההשראה העיקרית של מייק ראת'רפורד לכתוב את טקסט השיר.
הוא קטע אינסטרומנטלי באלבום "Wind & Wuthering".
מסיים את הצד הראשון באלבום בגרסת הוויניל או קלטת.
בסיבובי ההופעות בין 1978-1978 השיר מעולם לא בוצע במלואו.
אך קטע ממנו בוצע כחלק ממחרוזת המורכבת משלושה שירים Lilywhite Lilith, The Waiting Room.
על התופים בהופעות, השתתף המתופף המחליף של המתופף והסולן, פיל קולינס, צ'סטר תומפסון.
תומפסון קשור לשם השיר מפני שבתקופתו עם פרנק זאפה ב-1973-1974, הוא היה מקבל את הכינוי גורילה (Gorilla).
השיר הוא וריאציה של מנגינה של השיר השני באלבום "One for the Vine", חברי הלהקה לקחו את חמשת הצלילים הראשונים של המנגינה של השיר ולקחו אותו לכיוון שונה לחלוטין מזה של "One for the Vine".
ב"One for the Vine" המנגינה הרבה יותר איטית.
All In A Mouse's Night היא אחת משלוש היצירות שכתב קלידן הלהקה, טוני בנקס (היצירות האחרות מן האלבום הן "One for the Vine" ו"Afterglow").
סיפור השיר סרקסטי והוא מספר על זוג, חתול ועכבר.
העכבר עוזב את החור שלו בלילה ונתפס על ידי בני הזוג, שמנסים ללכוד אותו, אך נכשלו.
החתול נמצא בפינת העכבר, אבל בניסיון נואש להציל את עצמו, העכבר הקטן זורק צנצנת על ראשו, דבר הגורם לחתול ליפול.
לבסוף, החתול מנסה להציל את כבודו ואומר שנאבק בעכבר ענקי.
פיל קולינס משתמש בשיר באותה טכניקה כמו של גבריאל, שהיה עושה שינויי קולות לדמויות השונות של השיר.
"All In A Mouse's Night" מכילה איכות סיפורית ומבנית שניתן למצוא גם בשירים מהעבודות הקודמות שב-Nursery Cryme, Foxtrot וSelling England by the Pound שמספר סיפור מדע בדיוני, פנטזיה כסיפור ילדים (שגם חוזר על עצמו בשיר "Scenes From a Night Dream", מתוך האלבום הבא של הלהקה).
אותה מטמורפוזה ניתן לראות בשירים כמו "Squonk", "Robbery, Assault & Battery" או "Eleventh Earl Of Mar", אם כי "All In A Mouse's Night" לא קרוב, במונחים של תוכן, כל אחד מהם.
היצירה בוצעה בהופעות בכמה הזדמנויות שונות במהלך סיבוב ההופעות של 1977. שיר זה לא פורסם בשום אלבום הופעה חיה של הלהקה.
Blood on the Rooftops הוא השיר השישי באלבום.
זהו שיר איטי, המתאפיין בגיטרה אקוסטית, הגיטריסט סטיב האקט מלווה בשירה את פיל קולינס סולן הלהקה.
הפסוקים המקהלים ומחליפי השירים, אבל בניגוד לשיר נוסף מן האלבום "Your Own Special Way".
האווירה "הסתווית" של השיר היא גם בשילוב עם עטיפת האלבום של Wind & Wuthering.
השיר לא נמצא באף אלבום אוסף ולא באלבום הופעה חיה.
אך האקט ביצע את השיר במהלך קריירת הסולו שלו פעמים רבות.
השיר מדבר על אדם אנגלי אשר מנסה להתעלם מהמציאות ומנסה להתעלם מהחדשות.
בשיר גם מוזכר הסכסוך בין ישראל והפלסטינים.
התייחסות נוספת לאנגליה הייתה בשיר Dancing with the Moonlit Knight.
הוא קטע אינסטרומנטלי הממוקם במקום השביעי באלבום.
הקטע עובר ברצף לשיר הבא.
שם השיר נלקח כציטוט מן הרומן של אמילי ברונטה, אנקת גבהים אשר השם של הרומן היה השפעה לשם האלבום.
השיר לא הופיע בשום אלבום אוסף ולא בוצע בשום הופעה של הלהקה.
אורך השיר 2 וחצי דקות והוא השיר הקצר באלבום.
הקטע נכתב על ידי בסיסט הלהקה, מייק ראת'רפרד והגיטריסט סטיב האקט.
...In That Quiet Earth הוא הקטע האינסטרומנטלי השלישי באלבום.
השיר עובר ברצף מקודמו וכמו קודמו.
זהו השיר היחיד באלבום שנכתב על ידי כל חברי הלהקה.
שם השיר כמו קודמו, בא מן המשפט האחרון שברומן, אנקת גבהים של אמילי ברונטה.
השיר עובר ברצף לשיר הבא והאחרון.
השיר הופיע באלבום אוסף יחיד של הלהקה, The Platinum Collection.
המנגינה הראשית בשיר היא הפותחת את השיר הפותח את האלבום, Eleventh Earl of Mar.
Afterglow הוא השיר הסוגר את האלבום.
השיר נכתב והולחן על ידי טוני בנקס.
אולי השיר המוכר ביותר של Wind & Wuthering, "Afterglow" הפך לאחד מהשירים העיקריים בהופעות הלהקה מסיבוב ההופעות לקידום האלבום הזה, עד ל-1986 לקידום האלבום Invisible Touch.
כמו כן, חברי הלהקה ניגנו את השיר בהופעת האיחוד ב-2007 יחד עם השירים "In The Cage", "The Cinema Show", ו-"Duke's Travel".
בשיר משתמש הבסיסט מייק ראת'רפורד בדוושות בס כדי ליצור את הצליל של מזל"ט, שבנוי ברוב השיר.
גרסות חיות של השיר תופענה באלבום Seconds Out, Three Sides Live ו-Live Over Europe 2007. גרסת ההופעות מכילה בדרך כלל חלק מוזיקלי, בצורה של ריף תוף שמנוגן על ידי צ'סטר תומפסון מלהקתו של פרנק זאפה מ-1973 עד 1974.
סטיב האקט - גיטרות, קלימבה, אוטוהרפ
מייקל ראת'רפורד - גיטרה בס, גיטרה, דוושות בס
Window Maker הוא מנהל חלונות חופשי ומבוסס קוד פתוח למערכת החלונות X, המאפשר ליישומים גרפיים לרוץ על מערכות הפעלה דמויות יוניקס.
הוא מיועד לחקות את ממשק המשתמש הגרפי של NeXT, כסביבה תואמת.
ל-Window Maker יש שם של מערכת מהירה יעילה ובעלת יציבות גבוהה.
המערכת מאופיינת "במראה אלגנטי, ובחזות הדומה לממשקNeXTstep", והושם בה דגש על קלות שינוי ההגדרות והשימוש.
כלי גרפי בשם Wprefs הנכלל במערכת, מאפשר לשנות את רוב ההיבטים של הממשק הגרפי.
סביבת העבודה בעלת ביצועים גבוהים ותומכת ישירות בסמלילים בפורמטים, XPM, PNG, JPEG, TIFF,GIF, ו-PPM (portable pixmap).
הסמלילים יכולים להיות גם בעיבוד ערוץ אלפא, ומאפשר פתיחת תפריט נגלל, וכן סמליל מזעור חלון ואנימציות אחרות על שולחנות עבודה מרובים.
ניתן להחיל הדגרות גם ללא אתחול המערכת.
המערכת תומכת בערכות נושא וקיימות רבות הזמינות לשימוש.
בשל קרבתו מבחינת העיצוב לeXTstepish, קיים מגש סמלים ב-Window Maker, אך המראה דומה יותר למערכת NeXT.
Windows 2000 היא מערכת הפעלה מתוצרת חברת מיקרוסופט.
המערכת יצאה לאור ב-17 בפברואר 2000 והיא היורשת של מערכת ההפעלה Windows NT 4.0. במהלך פיתוחה, Windows 2000 הייתה ידועה תחת השם Windows NT 5.0.
Windows 2000 מציגה תכונות חדשות רבות שלא היו קיימות ב-Windows 98, ביניהן:
גרסה 5 של דפדפן האינטרנט אינטרנט אקספלורר נכללה במערכת הפעלה זו, וגרסה 6 של הדפדפן, ששוחררה בשנת 2001 ונכללה במערכת ההפעלה Windows XP, זמינה גם היא בחינם עבור Windows 2000.
תוכנת הדואר אלקטרוני Outlook Express נכללה במערכת הפעלה זו.
תכונה חדשה בשם Windows File Protection שנועדה להגן על קובצי מערכת חיוניים נוספה.
התמיכה בחומרה והזיהוי האוטומטי של התקנים השתפרו.
תפריט ההתחלה מציג תפריטים מותאמים אישית ותיקיות מיוחדות הניתנות להרחבה.
בנוסף, נוספה היכולת להפעיל מספר רב של תוכניות מבלי לסגור את התפריט באמצעות החזקת מקש Shift.
שורת המשימות מאפשרת הצגת הודעות באמצעות בלון באזור ההתראות.
השלמה אוטומטית מאופשרת בשורת הכתובת של Windows Explorer ובתיבת הדו-שיח "הפעלה".
להלן דרישות המערכת שכל מחשב המריץ את Windows 2000 חייב לעמוד בהן:
מיקרוסופט תכננה לשחרר חבילת שירות חמישית עבור Windows 2000, אך פרויקט זה בוטל בשלב מוקדם של פיתוחו, ובמקום זאת כל עדכוני האבטחה שתוכננו להיכלל בחבילת השירות החמישית הופצו ב-Windows Update עבור SP4.
מיקרוסופט הפסיקה את התמיכה עבור Windows 2000 SP4 ב-13 ביולי 2010. פירוש הדבר הוא שלאחר תאריך זה מיקרוסופט לא פרסמה ב-Windows Update עדכוני אבטחה נוספים עבור Windows 2000, אולם מחשבים שהריצו את מערכת ההפעלה המשיכו לפעול (וניתן להתקין בכל עת עדכונים שפורסמו לפני סיום התמיכה).
Windows 10 היא מערכת הפעלה מבית מיקרוסופט למחשבים אישיים, מחשבי לוח וטלפונים ניידים אשר יצאה לאור ב־29 ביולי 2015.
המערכת הוצגה לראשונה במהלך ועידת Build (Build Conference) באפריל 2014, והוכרזה רשמית עם השם החדש "Windows 10" ב־30 בספטמבר 2014.
Windows 10 נותנת מענה לביקורות בנושא ממשק משתמש שהועלו לאחר יציאתה לאור של מערכת ההפעלה הקודמת Windows 8. אחת ממטרותיה הבולטות היא הענקת חוויה משופרת גם עבור משתמשים ללא מסך מגע, כגון מחשבים ניידים ונייחים.
ב־Windows 10 הוחזר תפריט ההתחל שנכלל בכל הגרסאות של Windows החל מ־Windows 95 ועד Windows 7. כמו כן, במערכת הפעלה זו ניתן להריץ אפליקציות מ־Microsoft Store בתוך Windows גם על שולחן העבודה ולא רק במצב מסך מלא.
ב־5 באוקטובר 2021 השיקה חברת מיקרוסופט את מערכת ההפעלה Windows 11 שהחליפה את Windows 10, זאת למרות שהבטיחה בעבר שחלונות 10 תהיה מערכת ההפעלה האחרונה שלה.
ב־27 באפריל 2023, הודיעה חברת מיקרוסופט, שבתאריך 14 באוקטובר 2025 תופסק התמיכה ב־Windows 10 (מהדורות Home ו־Pro), ומתאריך זה ואילך לא יסופקו עוד עדכוני אבטחה ותמיכה טכנית למערכת ההפעלה.
ב־14 באוקטובר 2025 הסתיימה התמיכה ב־Windows 10 (מהדורות Home ו־Pro), אולם מיקרוסופט מציעה עדכוני אבטחה מורחבים (ESU) למשתמשים שנרשמים לשירות הגיבוי של OneDrive או משלמים 30 דולר אמריקאי.
להלן דרישות המערכת של Windows 10:
Windows 10 הוצע בתחילת דרכו כשדרוג בחינם למשך שנה (עד 29 ביולי 2016) עבור מערכות ההפעלה Windows 7 ו־Windows 8/8.1 (כתלות במהדורה) בלבד.
שדרוג החינם ניתן עד היום בפועל.
בספטמבר 2015 מיקרוסופט הפיצה עדכון ל־Windows RT שבמסגרתו ישודרגו תפריט התחל ומסך הנעילה.
העדכון היה זמין דרך הכלי Windows Update.
היסטוריית העדכונים של חלונות 10:גרסה:שם קוד:Build:שם השיווק:תאריך הוצאה:סיום השירות עבור מהדורות
ו־Pro for Workstations:סיום השירות עבור מהדורות
Windows 10 Home – הגרסה הביתית והבסיסית של Windows 10.
Windows 10 Pro – מיועדת לעסקים ולאנשים שדרישותיהם גבוהות מהרגיל.
Windows 10 S – מערכת מוגבלת בתכונות ומיועדת בעיקר למחשבים חלשים, במערכת זו אפשר להתקין רק יישומים מחנות Microsoft.
Windows 10 Mobile – מערכת הפעלה לטלפון חכם; דה פקטו היורשת של Windows RT ו־Windows Phone.
Windows 10 Mobile הייתה מערכת הפעלה למכשירים ניידים שפותחה על ידי מיקרוסופט, ופורסמה ב־2015. זוהי מהדורה של Windows 10 שרצה על גבי מכשירים שהמסך שלהם קטן מ־9 אינץ'.
המערכת שואפת לספק קשר טוב יותר עם המחשב, והיא כוללת סנכרון נרחב יותר של תוכן, חנות יישומונים אוניברסלית חדשה המאפשרת ליישומון אחד לפעול על מספר מכשירים מסונכרנים, כגון מחשבים אישיים, מכשירים ניידים ו־Xbox וכן את היכולת לחבר התקנים לתצוגה חיצונית ולהשתמש בממשק "דמוי מחשב" עם תמיכה בעכבר ובמקלדת.
מיקרוסופט פיתחה כלים למפתחים על מנת לייצא בקלות יישומי IOS עם שינויים מינימליים.
טלפונים חכמים התומכים ב־Windows Phone 8.1 זכאים לשדרוג ל־Windows 10 Mobile בהתאם ליצרן ולתמיכה.
תכונות מסוימות משתנות בהתאם לתאימות החומרה.
Windows 10 Mobile נועדה לשימוש בטלפונים חכמים ובפאבלטים הפועלים על מעבד ARM עם 32 סיביות.
ב־12 בפברואר 2015 הושקה המערכת בגרסת בטא עבור מכשירים נבחרים של נוקיה Lumia.
המערכת לא השיגה נתח שוק משמעותי בהשוואה לאנדרואיד או IOS.
עד 2017, החלה מיקרוסופט לבטל את Windows 10 Mobile, לאחר שהפסיקה את הפיתוח הפעיל (מלבד עדכוני תחזוקה) בשל חוסר עניין למשתמשים ולמפתחים, וכחלק מהתמקדותה במערכות הפעלה קיימות כחלק מהאסטרטגיה שלה.
Windows 10 Mobile סיימה את דרכה ב־14 בינואר 2020.
Windows Preinstallation Environment (נקראת גם Windows PE ו-WinPE) היא גרסה קלה של חלונות, המיועדת לפריסה על מחשבים, תחנות עבודה, שרתים, או לפתרון בעיות של מערכת הפעלה, בזמן שהוא לא מחובר לרשת.
היא נועדה להחליף את דיסק האתחול של MS-DOS, ויכולה להיות מאותחלת דרך החסן נייד, PXE, iPXE, CD-ROM, או דיסק קשיח.
מערכת זו משמשת באופן מסורתי תאגידים גדולים, ויצרני ציוד מקורי, כדי להתקין מראש ללקוח את מערכת ההפעלה חלונות, במחשבים אישיים במהלך הייצור, וזמינה באופן נרחב ללא תשלום, דרך WAIK (Windows Automated Installation Kit).
WinWin היה אתר לוחות, הנמנה עם קבוצת "ידיעות אחרונות".
לוח WINWIN היה אתר מודעות לוח אינטרנטי של קבוצת ידיעות אחרונות.
האתר אפשר פרסום בחינם של מודעות למכירת רכב, השכרה ומכירה של נדל"ן פרטי ומסחרי בישראל ומחוצה לה, מוצרי יד שנייה, בעלי חיים ועוד.
האתר הכיל את זירת דירות חדשות – אשר הציגה פרויקטים חדשים בכל רחבי הארץ כולל תמונות, וידאו, מפרט טכני ותוכניות דירה.
בלוח שולב מחירון הרכב ומחירון הדירות של לוי יצחק –מחירון הרכב שנחשב למוסמך בענף הביטוח והשמאות בישראל.
בדצמבר 2013 עלתה באתר זירת רכב חדש המחודשת בשיתוף חברת CARS FORUM, אשר הכילה סקירות רכב רלוונטיות ועדכניות של כלל היצרנים והדגמים בשוק.
במרץ 2014 התווסף באתר שירות המאפשר רכישת מוצרי יד שנייה מלקוחות פרטיים, באמצעות כרטיס אשראי.
WinSCP היא תוכנה להעברת קבצים בצורה מאובטחת בין מחשב מקומי למרוחק.
התוכנה מבוססת קוד פתוח, נכתבה בשפת ++C ופותחה על ידי מרטין פריקריל (Martin Přikryl) בשנת 2003.
WinSCP ניתנת להורדה בחינם ותומכת בפרוטוקולים שונים: SCP, SFTP, FTP, WebDAV ו-Amazon S3.
שרתי התוכנה מתארחים בחברת SourceForge.
ממשק משתמש גרפי עם תמיכה במגוון שפות.
תאימות עם מערכת הפעלה חלונות מבית מיקרוסופט המאפשרת גרירה ושחרור קבצים, כתובות וקיצורי דרך.
סנכרון קבצים והעברת קבצים - שירות העברת קבצים בין ההתקן המקומי והמרוחק.
העלאת קבצים עם חותמת זמן מקורית.
פתרון בעיות באמצעות ממשק שורת הפקודה.
Windows 1.0 היא סביבת פעולה גרפית למחשבים אישיים שפותחה על ידי חברת מיקרוסופט.
מיקרוסופט עבדה יחד עם חברת אפל כדי לפתח יישומים עבור מחשבי מקינטוש בינואר 1984, שהיה המחשב האישי הראשון שיוצר עם ממשק משתמש גרפי, שאפשר למשתמשים לראות סמלים ידידותיים על הצג.
מערכת ההפעלה של מיקרוסופט יצאה לאור ב-20 בנובמבר 1985, כגרסה הראשונה של סדרת Microsoft Windows.
היא רצה כמערכת 16 סיביות גרפית רב משימתית.
היא סיפקה סביבה שיכולה להפעיל תוכנות המיועדות לווינדוס.
את הפיתוח הוביל ביל גייטס, מייסד מיקרוסופט, לאחר שראה תוכנה דומה שכונתה Visi On בתערוכת COMDEX.
למרות התגובות החיוביות להצגה המוקדמת, ולתמיכה ממספר יצרני חומרה, התקבלה מערכת ההפעלה באופן גרוע על ידי המבקרים, שחשו כי Windows 1.0 אינה עומדת בציפיותיהם.
בפרט, הם הרגישו כי Windows 1.0 שמה דגש רב מדי על העכבר, בעת שהעכבר טרם היה מספיק נפוץ; המערכת לא סיפקה די משאבים עבור משתמשים חדשים; וכן בעיות בביצועים, במיוחד במערכות בעלות מפרט חומרה נמוך יותר.
למרות הביקורות הללו, הייתה Windows 1.0 ציון דרך חשוב עבור מיקרוסופט, שהשיקה את סדרת Windows.
מיקרוסופט הפסיקה לספק תמיכה ועדכונים למערכת ב-31 בדצמבר 2001.
מיקרוסופט החלה לפתח ממשק משתמש גרפי (GUI) ב-1981. פיתוח הממשק החל לאחר שביל גייטס ראה הדגמה של Visi On, חבילת תוכנות למחשבים תואמים של IBM בתערוכת COMDEX.
ב-1983 נודע כי למיקרוסופט כי תוכנת ממשק המשתמש של אפל מבוססת על טכנולוגיית Xerox PARC - הרבה יותר מתוחכמת, ולכן החליטו במיקרוסופט שהמוצר שלהם יהיה שונה.
יצרנים רבים של מחשבי MS-DOS, כגון Compaq, Zenith ו־DEC, התחייבו לספק תמיכה, וכך גם חברות תוכנה כמו Ashton-Tate ו-Lotus.
לאחר התצוגה המקדימה של המערכת, במגזין BYTE נכתב בדצמבר 1983 כי "נראה שהיא מציעה פתיחות יוצאת דופן, יכולת שחזור, יכולת הובלה, כמו גם דרישות חומרה ותמחור...
ללא ספק הכנסת מוצר מחברה אחרת, Microsoft Windows, תהיה בקנה מידה גדול הראשון בדיקה של המטפורה של שולחן עבודה של המשתמשים המיועדים".
בהיסטוריה המוקדמת של מערכת ההפעלה חלונות, ראה בה גייטס את העתיד של מיקרוסופט.
הוא אמר למגזין InfoWorld באפריל 1984 כי "האסטרטגיה והאנרגיות שלנו כחברה מחויבות לחלוטין ל-Windows, באותו אופן שבו אנו מחויבים לגרעיני מערכת ההפעלה כמו MS-DOS ו-Xenix, יישומים שינצלו את Windows יהיו תחרותיים בטווח הארוך".
בשלהי 1984 דיווחה התקשורת על "מלחמת חלונות" בין Windows ל-Digital Graphics של מנהל סביבת הגרפיקה (GEM).
מיקרוסופט הבטיחה בנובמבר 1983 להשיק את Windows עד אפריל 1984, אך מאוחר יותר הכחישה כי הודיעה על תאריך שחרור, והעריכה כי מערכת ההפעלה החדשה תושק עד יוני 1985. במהלך הפיתוח, מיקרוסופט פרסמה את שם הקוד שנקרא multitasking.
החברה הודיעה כי מטרת חלונות, בניגוד לזה של TopView, היא "להפוך את המחשב לסביבה עשירה בגרפיקה" תוך שימוש במעט זיכרון.
לאחר שמיקרוסופט שכנעה את IBM כי האחרונה זקוקה ל-GUI, באפריל 1987 הודיעו שתי החברות על השקת OS/2, ומערכות ההפעלה הגרפיות של OS/2, שהיו אמורות להחליף את MS-DOS ואת Windows בסופו של דבר.
בנובמבר 1987, הוחלפה Windows 1.0 בגרסה חדשה, מוצלחת יותר, Windows 2.0.
מיקרוסופט המשיכה לתמוך בגרסה הראשונה של הסדרה במשך 16 שנה, עד 31 בדצמבר 2001 - פרק הזמן הארוך ביותר מבין כל הגרסאות של Windows.
גרסה 1.01 של Windows, שפורסמה ב-20 בנובמבר 1985, הייתה הראשונה מבין הסדרה של Windows.
גרסה 1.02, שפורסמה במאי 1986, הייתה גרסה בינלאומית.
גרסה 1.03, שפורסמה באוגוסט 1986, כללה שיפורים בקנה אחד עם המהדורה הבינלאומית של התוכנה, כמו תמיכה במקלדות אירופיות, מנהלי מסך נוספים ומדפסות.
גרסה 1.04, שפורסמה באפריל 1987, הוסיפה תמיכה במחשבי IBM PS/2 החדשים, אף על פי שלא סופקה תמיכה לעכברים של מחשבים אלו, או למצבי גרפיקה חדשים של VGA.
Windows 1.0 זכתה לביקורות מעורבות.
רוב המבקרים חשבו שיש לפלטפורמה פוטנציאל עתידי, אולם היא לא ענתה על הציפיות.
ביקורות רבות נמתחו על דרישות המערכת התובעניות, ובמיוחד על הביצועים החלשים שהוצגו בעת הפעלת יישומים רבים בו זמנית, וכי Windows עודדה את השימוש בעכבר לניווט, רעיון שהיה חדשני באותה עת.
הניו יורק טיימס בדק את הביצועים של המערכת על חומרה עם זיכרון פעולה של 512 קילובייט, וכתב כי המערכת דומה ל"מזיגת סירופ באזור הארקטי", וכי העיצוב גמיש עבור משתמשי מקלדת בשל התלות בעכבר.
לסיכום, נכתב "הביצועים מסכנים, בהיעדר תוכנה ייעודית, תאימות לא ודאית לתוכנות DOS והיעדר הדרכות עבור משתמשים חדשים, הפכו תוכנות מבוססות DOS כגון Borland Sidekick (היכולות לספק מבחר דומה של תכונות וריבוי משימות) לרצויות יותר עבור רוב משתמשי ה-PC".
בדיעבד, נחשבת Windows 1.0 לכישלון מסחרי, על פי פרסומים טכנולוגיים עכשוויים, אשר עם זאת, עדיין מודים כי למערכת חשיבות בהיסטוריה של סדרת Windows.
Wind-up Records הוא מותג הקלטות שהוקם על ידי אלן מלצר ודיאנה מלצר בניו יורק.
הלקוחות ידועים של החברה הם אוונסנס וקריד.